ddrg/super_eurlex huggingface dataset:
A Tanács határozata

(1998. november 3.)

az Európai Közösség és a Chilei Köztársaság közötti, a kábítószerek és pszichotróp anyagok tiltott előállításához gyakran használt prekurzorokról és vegyi anyagokról szóló megállapodás megkötéséről

(98/708/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 113. cikkére, összefüggésben 228. cikke (2) bekezdésével és 228. cikke (4) bekezdésének első mondatával,

tekintettel a Bizottság javaslatára,

mivel 1995. szeptember 25-én a Tanács felhatalmazta a Bizottságot, hogy a Közösség nevében tárgyaljon az Amerikai Államok Szervezetének tagállamaival a kábítószer-prekurzorok és vegyi anyagok ellenőrzésével kapcsolatos megállapodásokról; mivel a Bizottság e felhatalmazás alapján 1997. december 3-án befejezte a tárgyalásokat Chilével;

mivel az Európai Közösség és a Chilei Köztársaság közötti, a kábítószerek és pszichotróp anyagok tiltott előállításához gyakran használt prekurzorokról és vegyi anyagokról szóló megállapodást jóvá kell hagyni;

mivel szükséges, hogy a Tanács, az általa kijelölt különbizottsággal konzultálva, felhatalmazza a Bizottságot arra, hogy a Közösség nevében a módosításokat jóváhagyja, amikor a megállapodás előírja, hogy a vegyes ellenőrző csoport módosításokat fogadjon el; mivel azonban az ilyen felhatalmazást a megállapodás mellékleteinek módosítására kell korlátozni, amennyiben olyan anyagokra vonatkozik, amelyekre a prekurzorokkal és vegyi anyagokkal kapcsolatos közösségi jogszabályok már kiterjednek,

A KÖVETKEZŐKÉPPEN HATÁROZOTT:

1. cikk

Az Európai Közösség és a Chilei Köztársaság közötti, a kábítószerek és pszichotróp anyagok tiltott előállításához gyakran használt prekurzorokról és vegyi anyagokról szóló megállapodást a Tanács a Közösség nevében jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodás aláírására jogosult személyt.

3. cikk

A Tanács elnöke a Közösség nevében végrehajtja a megállapodás 12. cikkében meghatározott okmánycserét. [1]

4. cikk

(1) A Közösséget a megállapodás 9. cikkében meghatározott vegyes ellenőrző csoportban a Bizottság képviseli, amelyet a tagállamok képviselői segítenek.

(2) A Bizottság jogosult a Közösség nevében jóváhagyni a megállapodás mellékleteinek azon módosításait, amelyeket a vegyes ellenőrző csoport a megállapodás 10. cikkében meghatározott eljárás szerint elfogad.

A Bizottságot e feladat ellátásában a Tanács által kijelölt, közös álláspont létrehozására utasításokkal ellátott különbizottság segíti.

(3) A (2) bekezdésben említett felhatalmazás azon anyagokra korlátozódik, amelyekre a kábítószer-prekurzorokra és vegyi anyagokra vonatkozó megfelelő közösségi jogszabályok már kiterjednek.

5. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1998. november 3-án.

a Tanács részéről

az elnök

B. Prammer

[1] A megállapodás hatályba lépésének időpontját a Tanács főtitkára az Európai Közösségek Hivatalos Lapjában fogja kihirdetni.

--------------------------------------------------
A Tanács határozata

(1998. március 23.)

a nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt, a kénkibocsátás további csökkentéséről szóló jegyzőkönyvnek az Európai Közösség részéről történő elfogadásáról

(98/686/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 130s. cikke (1) bekezdésére, a 228. cikk (2) bekezdésének első mondatával és a 228. cikk (3) bekezdésének első albekezdésével összefüggésben,

tekintettel a Bizottság javaslatára [1],

tekintettel az Európai Parlament véleményére [2],

mivel a Közösség 1994. június 14-én aláírta a nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt jegyzőkönyvet a kénkibocsátás további csökkentéséről (továbbiakban: a jegyzőkönyv);

mivel a jegyzőkönyv kibocsátási plafonértékeket kíván megszabni az egyezmény aláíró feleinek kénkibocsátására;

mivel a jegyzőkönyvben meghatározott intézkedések hozzájárulnak a Közösség környezetpolitikai célkitűzéseinek eléréséhez;

mivel a Közösség és a tagállamok a mindenkori illetékességi körükben együttműködnek harmadik országokkal és az illetékes nemzetközi szervezetekkel;

mivel ennek következtében a Közösség jóváhagyja a jegyzőkönyvet,

ELFOGADTA EZT A HATÁROZATOT:

1. cikk

A nagy távolságra jutó, országhatárokon átterjedő levegőszennyezésről szóló 1979. évi egyezményhez csatolt jegyzőkönyv a kénkibocsátás további csökkentéséről a Közösség által elfogadásra kerül.

A jegyzőkönyv szövege e határozat mellékletét képezi.

A jóváhagyó okirattal a következő nyilatkozatot kell letétbe helyezni:

"Az Európai Közösség kijelenti, hogy az Európai Közösség kibocsátásának plafonértéke és súlyozott százalékos arányának határértéke nem lépheti túl az Európai Uniónak a jegyzőkönyvet megerősítő tagállamai által vállalt kötelezettségek összegét, hangsúlyozva, hogy összes tagállamának csökkentenie kell kéndioxid-kibocsátását a jegyzőkönyv II. mellékletében megállapított kibocsátási plafontékeknek megfelelően, és a vonatkozó közösségi jogszabályokkal összhangban."

2. cikk

A Tanács elnöke felhatalmazást kap, hogy kijelölje azt a személyt, aki a felhatalmazás alapján, a jegyzőkönyv 14. cikkével összhangban letétbe helyezi a jóváhagyó okiratot és az 1. cikkben említett nyilatkozatot az Egyesült Nemzetek főtitkáránál.

3. cikk

Ez a határozat az Európai Közösségek Hivatalos Lapjában kerül kihirdetésre.

Kelt Brüsszelben, 1998. március 23-án.

a Tanács részéről

az elnök

M. Meacher

[1] HL C 190., 1997.6.21., 13. o.

[2] HL C 14., 1998.1.19.

--------------------------------------------------
A Tanács határozata

(1998. június 29.)

az Európai Közösség és a Vietnámi Szocialista Köztársaság között létrejött, a textil- és ruházati termékek kereskedelméről szóló megállapodás módosításáról és meghosszabbításáról szóló, levélváltás formájában létrejött megállapodás megkötéséről

(98/669/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

mivel a Bizottság a Közösség nevében tárgyalásokat folytatott az Európai Közösség és a Vietnámi Szocialista Köztársaság között létrejött, a textil- és ruházati termékek kereskedelméről szóló megállapodás módosításáról és meghosszabbításáról szóló, levélváltás formájában létrejött megállapodás [1] megkötéséről;

mivel a megállapodást a 98/136/EK tanácsi határozat [2] alapján 1998. január 1-je óta ideiglenesen alkalmazzák az annak hivatalos megkötéséig szükséges eljárások befejezéséig;

mivel a megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Közösség és a Vietnámi Szocialista Köztársaság között létrejött, a textil- és ruházati termékek kereskedelméről szóló megállapodás módosításáról és meghosszabbításáról szóló, levélváltás formájában létrejött megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyeket.

3. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Luxembourgban, 1998. június 29-én.

a Tanács részéről

az elnök

R. Cook

[1] A Tanács 96/477/EK határozata (HL L 199., 1996.8.8., 1. o.).

[2] HL L 41., 1998.2.13., 12. o.

--------------------------------------------------
A Bizottság határozata

(1998. december 15.)

az Európai Atomenergia-közösség (Euratom) és Kanada között a nukleáris kutatás terén folytatandó együttműködésről szóló megállapodás megkötéséről

(az értesítés a C(1998) 4244. számú dokumentummal történt)

(1998/732/Euratom)

AZ EURÓPAI KÖZÖSSÉGEK BIZOTTSÁGA,

tekintettel az Európai Atomenergia-közösséget létrehozó szerződésre és különösen annak 101. cikke második bekezdésére,

tekintettel a Tanács jóváhagyására,

mivel az Európai Atomenergia-közösség (Euratom) és Kanada között a nukleáris kutatás terén folytatandó együttműködésről szóló megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Atomenergia-közösség (Euratom) és Kanada között a nukleáris kutatás terén folytatandó együttműködésről szóló megállapodás megkötését az Európai Atomenergia-közösség nevében a Bizottság jóváhagyja.

A megállapodás szövegét csatolták e határozathoz [1].

2. cikk

A Bizottság elnöke a Közösséget illetően eleget tesz a megállapodás 12. cikkében meghatározott értesítési kötelezettségnek.

3. cikk

Ez a határozat az Európai Közösségek Hivatalos Lapjában való kihirdetését követő napon lép hatályba.

Kelt Brüsszelben, 1998. december 15-én.

a Bizottság részéről

Leon Brittan

alelnök

[1] HL L 346., 1998.12.22., 65. o.

--------------------------------------------------
A Bizottság határozata

(1998. február 3.)

az 1898/87/EGK tanácsi rendelet 3. cikke (1) bekezdésének második albekezdésében említett termékek jegyzékéről szóló 88/566/EGK bizottsági határozatnak Ausztria, Finnország és Svédország csatlakozásának eredményeként történő módosításáról

(98/144/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a tej és tejtermékek forgalmazása során használt megnevezések védelméről szóló, 1987. július 2-i 1898/87/EGK tanácsi rendeletre [1] és különösen annak 4. cikke (2) bekezdésének b) pontjára,

mivel az 1898/87/EGK rendelet meghatározza azt az alapelvet, amely szerint a "tej" és a "tejtermékek" megnevezés kizárólag az említett rendelet 2. cikkében megnevezett termékek esetében alkalmazható; mivel az alapelv azonban nem alkalmazható olyan termékek esetében, amelyek pontos jellege a hagyományos felhasználásból egyértelműen kiderül, és/vagy amennyiben a megnevezést egyértelműen a termék valamely jellemző minőségének leírására használják;

mivel az 1988. október 28-i 88/566/EGK bizottsági határozat [2] felsorolja azokat a termékeket, amelyekre ez a kivétel vonatkozik;

mivel Ausztriának, Finnországnak és Svédországnak az Európai Unióhoz való csatlakozását követően az új tagállamok benyújtották azoknak a termékeknek a jegyzékét, amelyek véleményük szerint saját területükön a fent említett kivételre vonatkozó kritériumoknak megfelelnek; mivel a 88/566/EGK határozat mellékletét ki kell egészíteni az új tagállamokból származó azon termékek neveivel, amelyekre a kivétel vonatkozhat;

mivel az e határozatban előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 88/566/EGK határozat melléklete a következőképpen módosul:

1. a II. szakasz az e határozat mellékletének 1. pontjában felsorolt termékekkel egészül ki;

2. a melléklet az e határozat mellékletének 2. pontjában meghatározott új X. és XI. szakasszal egészül ki.

2. cikk

Ennek a határozatnak a tagállamok a címzettjei.

Kelt Brüsszelben, 1998. február 3-án.

a Bizottság részéről

Franz Fischler

a Bizottság tagja

[1] HL L 182., 1987.7.3., 36. o.

[2] HL L 310., 1988.11.16., 32. o.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

1. "Butterhäuptel

Butterschnitzel

Faschiertes Butterschnitzel

Milchmargarine

Magarinestreichkäse"

2. "X.

Jordnötssmör

Kakaosmör

Smörsopp

Kokosmjölk

Ostkex

Magarinost

Smördeg

XI.

Kaakaovoi

Maapähkinävoi

Voileipäkeksi

Voitatti

Voileipäkakku"

--------------------------------------------------
A Bizottság határozata

(1998. március 18.)

az ANIMO központ és a tagállamok közötti együttműködés vonatkozásában a 92/486/EGK határozat módosításáról

(EGT vonatkozású szöveg)

(98/222/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/118/EGK irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztés-technikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 20. cikkének (3) bekezdésére,

mivel a tanulmányok és szemináriumok során közösségi szinten elvégzett munka eredményeként az ANIMO hálózat szerkezetét oly módon kell felülvizsgálni, hogy bevezethető legyen egy, a különféle számítógépes alkalmazásokat integráló állat-egészségügyi rendszer;

mivel egy átmeneti időszak bevezetése végett szükséges a legutóbb a 97/395/EK határozattal [3] módosított, az ANIMO központ és a tagállamok közötti együttműködés formájának megállapításáról szóló, 1992. szeptember 25-i 92/468/EGK bizottsági határozat [4] módosítása; mivel a jelenlegi rendszer felülvizsgálatára egyes határidőket is meg kell határozni;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/486/EGK határozat a következőképpen módosul:

1. A 2a. cikk egy új, (3) bekezdéssel egészül ki:

"(3) Az 1998. április 1-jétől 1999. március 31-ig terjedő időszakra az 1. cikkben megadott koordináló hatóságok biztosítják, hogy az e cikkben említett szerződéseket egy évre meghosszabbítsák.

E bekezdés tekintetében a következő díjat kell alkalmazni:

Egységenként 386 ECU a legutóbb a 98/167/EK határozattal [5] módosított 96/295/EK határozatban felsorolt valamennyi ANIMO egységre (központi egység, helyi egység, állat-egészségügyi határállomás)."

2. A határozat a következő 5a. cikkel egészül ki:

"5a. cikk

E határozatot felülvizsgálják:

- 1998. október 1-je előtt a nemzeti szerverek közötti közvetlen kapcsolatok kérdésének megfontolására,

- 1999. január 31-e előtt az ANIMO hálózat strukturális fejlődése megfontolására."

2. cikk

Ez a határozat 1998. január 1-jén lép hatályba.

3. cikk

Ennek a határozatnak a tagállamok a címzettjei.

Kelt Brüsszelben, 1998. március 18-án.

a Bizottság részéről

Franz Fischler

a Bizottság tagja

[1] HL L 62., 1993.3.15., 49. o.

[2] HL L 224., 1990.8.18., 29. o.

[3] HL L 164., 1997.6.21., 25. o.

[4] HL L 291., 1992.10.7., 20. o.

[5] HL L 62., 1998.3.3., 33. o.

--------------------------------------------------
A Bizottság határozata

(1997. december 15.)

az állatbetegségek Közösségen belüli bejelentéséről szóló 82/894/EGK tanácsi irányelv negyedik módosításáról és a szarvasmarhák szivacsos agyvelőbántalmára vonatkozó bejelentés gyakoriságának átmeneti módosításáról

(EGT vonatkozású szöveg)

(98/12/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/450/EGK bizottsági határozattal [1] módosított, az állatbetegségek Közösségen belüli bejelentéséről szóló, 1982. december 21-i 82/894/EGK tanácsi irányelvre [2] és különösen annak 5. cikke (2) bekezdésére,

mivel a Közösség területén a szarvasmarhák szivacsos agyvelőbántalma okozta megbetegedések folytatódnak; mivel következésképpen ezt a betegséget fel kell venni a 82/894/EGK irányelv értelmében bejelentési kötelezettség alá tartozó betegségek listájára;

mivel a szerzett tapasztalatok fényében az e betegség kitöréseinek bejelentésére vonatkozó követelményeket ki kell bővíteni; mivel eltérésként, 2002. december 31-ig a kitörések hetenkénti, a másodlagos kitöréseknél előírt információkat tartalmazó jelentése elégségesnek tűnik;

mivel az e betegség bejelentésére vonatkozó, korábban elfogadott rendelkezéseket hatályon kívül kell helyezni;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 82/894/EGK irányelv I. melléklete a "Szarvasmarhák szivacsos agyvelőbántalma" szöveggel egészül ki.

2. cikk

A 82/894/EGK irányelv 3. cikkének (1) bekezdésétől eltérve, a szarvasmarhák szivacsos agyvelőbántalmának minden kitörését 2002. december 31-ig ugyanazon irányelv 4. cikkével összhangban kell bejelenteni.

3. cikk

A 92/450/EGK határozat hatályát veszti.

4. cikk

Ennek a határozatnak a tagállamok a címzettjei.

Kelt Brüsszelben, 1997. december 15-én.

a Bizottság részéről

Franz Fischler

a Bizottság tagja

[1] HL L 248., 1992.8.28., 77. o.

[2] HL L 378., 1982.12.31., 58. o.

--------------------------------------------------
A Bizottság határozata

(1997. december 16.)

a friss hús Közösségbe való behozatalára feljogosított jugoszláv szövetségi köztársaságbeli létesítmények jegyzékéről

(EGT vonatkozású szöveg)

(98/8/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó Szerződésre,

tekintettel a legutóbb Ausztria, Finnország és Svédország csatlakozási okmányával módosított, a szarvasmarha-, a juh- és kecskefélék, valamint a sertések, a friss hús és a húsipari termékek harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [1] és különösen annak 4. cikkének (1) bekezdésére és 18. cikke (1) bekezdésének a) és b) pontjára,

mivel harmadik országokban található létesítményekből csak akkor engedélyezhető friss hús behozatala a Közösségbe, ha azok megfelelnek a fenti irányelvben megállapított általános és különleges feltételeknek;

mivel a 72/462/EGK irányelv 4. cikkének (3) bekezdésével összhangban a Jugoszláv Szövetségi Köztársaság benyújtotta a Közösségbe történő kivitelre feljogosított létesítmények jegyzékét;

mivel a közösségi állatorvosi kiküldetést követően úgy tűnik, hogy az állat-egészségügyi helyzet a Jugoszláv Szövetségi Köztársaságban kedvezőbb a tagállamok állat-egészségügyi helyzeténél, különösen a hússal átvihető betegségek tekintetében;

mivel a közösségi helyszíni ellenőrzések kimutatták, hogy e létesítmények higiéniai színvonala megfelelő, és ezért felvehetők azon létesítményeknek az irányelv 4. cikkének (1) bekezdésével összhangban összeállított első jegyzékébe, amelyekből a friss hús behozatala engedélyezhető;

mivel a friss hús behozatala a mellékletben található jegyzékben szereplő létesítményekből továbbra is a már megállapított rendelkezések, a Szerződés általános rendelkezései és különösen az egészségvédelemre vonatkozó egyéb közösségi állat-egészségügyi szabályozás hatálya alá tartozik;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A mellékletben felsorolt jugoszláv szövetségi köztársaságbeli létesítmények ezennel engedélyt kapnak a friss hús Közösségbe irányuló kivitelére.

(2) Az e létesítményekből történő behozatalra továbbra is vonatkoznak a Közösség más jogszabályokban megállapított állat-egészségügyi rendelkezései és különösen az egészségvédelmi követelményekre vonatkozó rendelkezések.

2. cikk

Ennek a határozatnak a tagállamok a címzettjei.

Kelt Brüsszelben, 1997. december 16-án.

a Bizottság részéről

Franz Fischler

a Bizottság tagja

[1] HL L 302., 1972.12.31., 28. o.

--------------------------------------------------

MELLÉKLET

A LÉTESÍTMÉNYEK JEGYZÉKE

Jóvá- hagyási szám | Létesítmény/cím | Kategória | SR |

SL | CP | CS | B | S/G | P | SP |

11 | Srem, Sid | × | | | × | | | | T |

× | × | | | | × | |

63 | Mesokombinat, Leskovac | × | | | × | × | | | |

85 | MIP, Pozarevac | × | | | × | | | | T |

× | × | | | | × | |

--------------------------------------------------
A Tanács határozata

(1998. február 12.)

a vándorló, vadon élő állatfajok védelméről szóló bonni egyezmény I. és II. függeléke az egyezményben részes felek konferenciája ötödik ülésén elhatározott módosításainak az Európai Közösség nevében történő jóváhagyásáról

(98/145/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 130s. cikkének (1) bekezdésére a 228. cikk (2) bekezdésének első mondatával és a 228. cikk (3) bekezdésének első albekezdésével egyetértésben,

tekintettel a Bizottság javaslatára [1],

tekintettel az Európai Parlament véleményére [2],

mivel az Európai Közösség a 82/461/EGK határozat [3] alapján a vándorló, vadonélő állatfajok védelméről szóló egyezmény Szerződő Fele;

mivel a Szerződő Felek 1997. április 10-16. között Genfben tartott Ötödik Konferenciáján huszonegy veszélyeztetett vándorló fajt vettek fel az Egyezmény I. függelékére és huszonkét fajt az Egyezmény II. függelékére; mivel a Bizottság a Közösség nevében részt vett a találkozón;

mivel a fajok közül tizenegy a vadon élő madarak védelméről szóló, 1979. április 2-i 79/409/EGK tanácsi irányelv [4] hatálya alá tartozik;

mivel az Egyezmény XI. cikke alapján az Egyezmény függelékeinek módosítása valamennyi Szerződő Fél vonatkozásában a Szerződő Felek Konferenciája azon ülését követő 90. napon lép hatályba, amelyen azt elfogadják, kivéve azokat a Feleket, amelyek az említett cikk (6) bekezdésének megfelelően fenntartással élnek;

mivel a Közösségnek jóvá kell hagynia az Egyezmény I. és II. függelékének a Szerződő Felek Konferenciájának ötödik ülésén elfogadott módosításait, az Egyezmény XI. cikkének előírása alapján,

A KÖVETKEZŐKÉPPEN HATÁROZOTT:

1. cikk

A Lutra provocax, Lutra felina, Pontoporia blainvillei, Hippocamelus bisulcus, Spheniscus humboldti, Diomedea amsterdamensis, Phoenicoparrus andinus, Phoenicoparrus jamesi, Anser erythropus, Branta ruficollis, Marmaronetta angustirostris, Aythya nyroca, Polysticta stelleri, Aquila clanga, Aquila heliaca, Falco naumanni, Sarothrura ayresi, Chettusia gregaria, Larus atlanticus, Hirundo atrocaerulea, Acrocephalus paludicola fajok felvételét a vándorló, vadon élő állatfajok védelméről szóló egyezmény I. függelékébe, valamint a Phocoena spinipinnis, Phocoena drioptica, Cephalorhynchus eutropia, Lagenorhynchus obscurus, Spheniscus demersus, Diomedea exulans, Diomedea epomophora, Diomedea irrorata, Diomedea nigripes, Diomedea immutabilis, Diomedea melanophris, Diomedea bulleri, Diomedea cauta, Diomedea chlororhynchos, Diomedea chrysostoma, Phoebetria fusca, Phoebetria palpebrata, Sarothrura ayresi, Crex crex, Amazona tucumana, Hirundo atrocaerulea, Acrocephalus paludicola fajok felvételét az Egyezmény II. függelékébe az Európai Közösség nevében a Tanács jóváhagyja.

2. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1998. február 12-én.

a Tanács részéről

az elnök

J. Battle

[1] HL C 267., 1997.9.3., 66. o.

[2] HL C 339., 1997.11.10.

[3] HL L 210., 1982.7.19., 10. o.

[4] HL L 103., 1979.4.25., 1. o.

--------------------------------------------------